กรมส่งเสริมอุตสาหกรรม ร่วมกับ 8 มหาวิทยาลัยชั้นนำของไทย สร้างสรรค์งานวิจัยต่อยอดนวัตกรรม เพื่อพัฒนาภาคอุตสาหกรรมไทย
กรมส่งเสริมอุตสาหกรรม ร่วมกับ 8 มหาวิทยาลัยชั้นนำของไทย สร้างสรรค์งานวิจัยต่อยอดนวัตกรรม เพื่อพัฒนาภาคอุตสาหกรรมไทย พร้อมเพิ่มขีดความสามารถการแข่งขันสู่สากลนายกอบชัย สังสิทธิสวัสดิ์ อธิบดีกรมส่งเสริมอุตสาหกรรม (กสอ.) เปิดเผยว่าในวันนี้ กสอ. ได้ร่วมกับ 8 มหาวิทยาลัยชั้นนำของไทย ได้แก่ มหาวิทยาลัยเชียงใหม่ ขอนแก่น เกษตรศาสตร์ จุฬาลงกรณ์มหาวิทยาลัย ธรรมศาสตร์ มหิดล สงขลานครินทร์ และมหาวิทยาลัยนเรศวร ลงนามบันทึกข้อตกลงความร่วมมือ ภายใต้เครือข่ายพันธมิตรมหาวิทยาลัยเพื่อการวิจัย โดยได้จัดทำบันทึกข้อตกลงความร่วมมือทางวิชาการ ขยายผลการศึกษา เทคโนโลยี และนวัตกรรมในเชิงพาณิชย์ เพื่อให้เกิดการศึกษา วิจัย และพัฒนาองค์ความรู้ เทคโนโลยีและนวัตกรรมที่สามารถรองรับกระบวนการทำงานหรือกิจกรรมต่างๆ เพื่อก่อให้เกิดประสิทธิภาพในการพัฒนา และเชื่อมโยงของภาคอุตสาหกรรมเป้าหมายตามยุทธศาสตร์ชาติ รวมทั้งส่งเสริม สนับสนุนให้มีการนำองค์ความรู้ เทคโนโลยี และนวัตกรรม ไปประยุกต์ใช้ในการปรับปรุงและพัฒนาภาคอุตสาหกรรม เพื่อเพิ่มประสิทธิภาพในการดำเนินงาน และเพิ่มขีดความสามารถในการแข่งขันของผู้ประกอบการไทย//////////เสียง//////////นอกจากนี้ภายในงาน กสอ.ยังได้จัดกิจกรรมการนำเสนอผลงานวิจัยใน 6 สาขาอุตสาหกรรมเป้าหมาย ประกอบด้วย สาขาเกษตรและอาหารแปรรูป การแพทย์และสุขภาพ พลังงานและสิ่งแวดล้อม ซอฟต์แวร์และดิจิทัล ยานยนต์และอิเล็กทรอนิกส์ และเทคโนโลยีโลจิสติกส์ เพื่อเสริมสร้างขีดความสามารถในการแข่งขันของผู้ประกอบการให้สามารถตอบสนองความต้องการของผู้บริโภคในยุคปัจจุบันนี้อีกด้วย ทั้งนี้ กสอ.เชื่อมั่นว่าการนำเสนอผลงานวิจัยดังกล่าวจะทำให้เกิดการจับคู่งานวิจัยระหว่างผู้ต้องการใช้เทคโนโลยีและผู้มีเทคโนโลยี จนนำไปสู่การเจรจา การตกลงใบอนุญาตให้เป็นเจ้าของงานวิจัย การลงทุนร่วมกัน ตลอดจนการซื้อขายไอเดีย เทคโนโลยี หรือสิทธิบัตร ในส่วนของการลงนามบันทึกข้อตกลงความร่วมมือร่วมกับ 8 มหาวิทยาลัยในครั้งนี้จะเป็นจุดเริ่มต้นของงานวิจัยและนวัตกรรมที่จะส่งผลดีต่อระบบอุตสาหกรรมไทยได้ในอนาคต